open-index/open-wikipedia-markdown huggingface dataset:
Bjørn Morisse

**Bjørn Reidar Morisse** (1944–2006) var en norsk multikunstner, kjent for sitt arbeid som illustratør, tegneserieskaper og musiker. Morisse bodde noen år som barn i San Pedro, California før familien vendte tilbake til Oslo. Som voksen bodde han i utlandet i mange år, mest i Danmark og Hellas.

## Tegneserier
Bjørn Morisse var mest kjent for tegneserien Glåmrik i Dagbladet. Den inneholdt ordspill som: «Unnskyld, er dette Kåre Spon Danseskole?» Morisse hadde også en tegneseriekarriere i Danmark som er lite kjent i Norge, blant annet serien *[[Jøsses]]*.

## Musikk
### The Young Norwegians
I 1960-årene spilte han sammen med Lillebjørn Nilsen i duoen The Young Norwegians. Ettersom Bjørn Morisse var den høyeste av de to, fikk han kallenavnet Store-Bjørn, og Lillebjørn ble dermed hengende fast som kallenavn på Nilsen. Morisse var sangskriveren.

### Stille døgn i Clichy

I 1970 og 1971 lå Bjørn Morisse på VG-listen i seks uker med den erotiske «Stille døgn i Clichy», en norsk versjon av Country Joe McDonalds «Quiet Days in Clichy». En hører blant andre Øystein Sunde spille gitar på plata. Sangen er gjenutgitt på CD-en *Sensurert* i en komplett versjon; på den originale singelen var de to første versene plassert på side B.

## Diskografi
* *Stille døgn i Clichy* (1970)
### The Young Norwegians
* *[[Things On Our Mind]]* (1967)
* *[[Music (album)|Music]]* (1968)
;Singler
* *Plenty Nothingnes and Love/Det står en friar uti garde* (1966)
* *Vuggevise for André/Goodbye to Your Sparkling Blue Eyes* (1967)
* *Grannie/Nightingale* (1967)
### Deltar på
* Gospel: *[[Jeg vil tro (Gospel-album)|Jeg vil tro]]* (1970)
* Flora: *[[Svensktoppar 11]]* (1971)
* Polydor: *[[Vise og lyrikkfestivalen i Haugesund 1971]]* (1971)
* Popol Vuh: *[[Popol Vuh (album)|Popol Vuh]]* (1972)
* Flora: *[[Viser i trengsel]]* (1972)
* Folque: *[[Folque (album)|Folque]]* (1974)
* Asa: *[[Brocade]]* (1975)
* Talent: *[[Vill Vest &ndash; Countryfest]]* (1975)
* Åse Kleveland: *[[Midt på natta]]* (1976)
* CBS: *[[Gromlåter &ndash; 12 norske toppartister med sine største hits]]* (1979)
* CBS: *[[Barnas beste (LP)|Barnas beste]]* (1979)
* Dino Entertainment: *[[Swing Hits]]* (1992)
* NorDisc: *[[Norske ballader (1993-album)|Norske ballader]]* (1993)
* Bare Bra Musikk: *[[Sensurert &ndash; 15 sensurerte låter 1966&ndash;96]]* (1996)
* Universal: *[[Nordmenn er gale!]]* (1999)
* Gro Anita Schønn: *[[Vit at jeg elsker deg &ndash; 18 utvalgte]]* (2003)
* NRK: *[[Norsk Rocks Historie Vol. 5: Fra viserock til rock på norsk 1969–1977]]* (2004)
* Troll: *[[Trollkrem &ndash; Troll Records 1964&ndash;1974]]* (2015)

## Referanser


## Eksterne lenker
* Bjørn Morisses diskografi
* Bjørn Morisse på VG-listen
MF «Osafjord»

**MF «Osafjord»**, fra 1976 **MF «Lauvnes»** og fra 1986 **MF «Showboat»**, er ei bilferge bygget i 1959. Fergen gikk i rutefart for Hardanger Sunnhordlandske Dampskipsselskap (HSD). Skipet har hjemmehavn i Bergen og eies fra 2021 av Sailr As.

## Teknisk informasjon
* Byggeår: 1959
* Kallesignal: N/A
* Bygget av: A/S Stord Verft, Leirvik (# 52)
* Brutto RT: 192
* Netto RT: 50
* Dødvekttonn: N/A
* Lengde: 30 meter
* Fart: 10 knop
* Personbilkapasitet: 12
* Passasjerkapasitet: 180 
* Motor: 3cyl.ACA 2T   (Wichmann Motorfabrikk, Rubbestadneset), 300 brutto HK

## Historie
* 1959 – juni: levert som **«Osafjord»** til Hardanger Sunnhordlandske Dampskipsselskap (HSD), Bergen
* 1976 – oktober: solgt til A/S Namsos Trafikkselskap, Namsos. Omdøpt til **«Lauvnes»**
* 1983 – juni: solgt til Hans Norland, Jørpeland/Stavanger
* 1986 – desember: solgt til Henning Kumle, Bekkestua/Oslo. Omdøpt til **«Showboat»**
* 1989 – februar: solgt til Skipsinvest K/S (KJ Invest A/S), Oslo
* 1991 – august: solgt til Fjordpartners KS, Oslo
* 1994 – februar: solgt til Pereus Invest A/S, Oslo
* 2002 – september: solgt til Vidar Gjervik, Kleppestø
* 2004 – januar: reg.havn endret til Bergen
* 2009 – januar: solgt til Showboat AS, Kleppestø
* 2010 – fremdeles i fart
* 2019 – solgt til West Charter AS
*2020 – solgt til Geir Atle Stormbringer etter at West Charter AS gikk konkurs
*2021 - Solgt til Pål Aaserud

## Fergestrekninger
* 1959–1962: Ulvik - Brimnes 
* 1962–1965: Skånevik - Matre - Utåker 
* 1965–1976: Jektevik - Flatråker - Nordhuglo, med lokalrute til Flakkavåg

## Referanser


## Eksterne lenker
* 
*
TV Visjon Norge

**TV Visjon Norge** eller **Visjon Norge** er en kristen skandinavisk TV-kanal. Den sendes over satellitt og dekker hele Norge, samt mye av Norden. Ansvarlig redaktør for kanalen er Jan Hanvold.

## Formål og visjon
TV Visjon Norge oppgir selv at følgende er essensen av hva de står for: *Sende [[evangeliet]] om [[Jesus]] til [[frelse]] og [[helbredelse]]. I det å forkynne evangeliet er det viktig å stå kompromissløst [[for Israel]] og Guds eget folk [[jødene]] og et reformert Skandinavia. Et Skandinavia hvor [[Guds Ord]] igjen settes sentralt ikke bare i [[kirker]] og [[bedehus]], men også i næringsliv, politikk og kultur.*

## Fakta om TV Visjon Norge
Kanalen *Visjon Norge* startet sine sendinger 24. mars 2003. Virksomheten drives av selskapet TV Visjon Norge AS. Ifølge egne nettsider har TV-kanalen ca. 32 ansatte, samt flere frivillige som arbeider med produksjon av TV- og radiosendinger. De er også engasjert i nødhjelpsarbeid og misjon. I tillegg driver de Visjon Bibel- og Mediaskole. Møter arrangeres også, både i egne lokaler og andre steder. Opptak fra møtene er en del av programproduksjonen.

Kanalen har en kristen profil, og den finansieres først og fremst gjennom gaveinntekter. En stor del av inntektene kommer fra støttepartnere som gir faste månedlige beløp. TV Visjon Norge AS er en bedrift som har vært i omsetningsmessig vekst. I 2003, 2004 og 2005 var regnskapet gjort opp med underskudd. 

Vision Norge mottok 75 millioner kroner i bidrag fra seere i 2011.

Forretningskontoret ligger i Drammen. Ansvarlig redaktør for TV-stasjonen og styreleder i selskapet er Jan Hanvold.

## Andre aktiviteter
TV Visjon Norge arrangerer reiser for sine seere til Israel hver påske og til Løvhyttefesten. Et av høydepunktene er at man i forbindelse med disse reisene sender programmet *Studio Direkte* LIVE fra Jerusalem til Norge.

I oktober 2006 startet Visjon Norge med egen nyhetssending gjennom etableringen av Nyhetssonen, som formidler nyheter fra Norge, Skandinavia og resten av verden.

## Kritikk og kontroverser
Visjon Norge har opplevd kritikk både fra sekulære og andre kristne. Fra sekulære har kritikken i hovedsak fokusert på innsamlingsmetoder og Jan Hanvolds mange roller i selskapsstrukturen som er bygget rundt driften av TV-kanalen. Fra kristelig hold har kritiske røster ment at innsamling av penger har blitt for tett knyttet opp mot løfter om velstand og helse, i tillegg til at herlighetsteologien har møtt motbør fra andre kristne. Medietilsynet har tildelt kanalen en advarsel for å ha sendt en film som viste gjennomføring av en abort i detalj.

## Se også
* ES TV

## Referanser




## Eksterne lenker
*
Vegard Opaas

**Vegard Opaas** (født 1962) er en norsk tidligere skihopper som representerte Grorud Idrettslag.

Opaas hadde sin fremste sesong i 1987, da han som første nordmann gikk til topps i verdenscupen sammenlagt. Siden har bare Espen Bredesen (1993/94),Anders Bardal (2011/12),  Maren Lundby (2017/18) og Halvor Egner Granerud (2020/2021) kopiert dette.

Samme sesong tok han tre medaljer under verdensmesterskapet i Oberstdorf.  Han tok bronse i normalbakken, sølv i storbakken, og var med på å sikre Norge sølv i lagkonkurransen (de andre på laget var Ole Christian Eidhammer, Hroar Stjernen og Ole Gunnar Fidjestøl). Hans beste resultat i vinter-OL var åttendeplass i normalbakkerennet i 1984 i Sarajevo. Han deltok også i 1988 i Calgary. Opaas ble norgesmester i stor bakke i 1986.

## Verdenscupseire

## Referanser


## Eksterne lenker
* 
*
Fase

**Fase** kan sikte til:

* **[[Aggregattilstand]]**, hvordan et stoff fremstår under gitte termodynamiske forhold.
* **[[Bølgefase]]**, det temporære forholdet mellom bølger (for eksempel lydbølger eller svingningene i en elektrisk vekselstrøm).
* **Fase**, en del av en prosess eller plan.
Jon Olav Hjelde

**Jon Olav Hjelde** (født 30. juli 1972)  er en norsk tidligere fotballspiller.

Hjelde spilte for klubbene Vuku IL, Rosenborg, Nottingham Forest, Mansfield Town FC og Busan Icons i Sør-Korea.

## Referanser


## Eksterne lenker
*
MF «Kinsarvik»

**MF «Kinsarvik»** var et bilferge bygget i 1963. Fergen gikk i rutefart for Hardanger Sunnhordlandske Dampskipsselskap (HSD). MF «Kinsarvik» ble solgt i 1988 og gitt navnet **«Dona Elvira»**.

## Strandet i Vest-Afrika
I mai 2004 dukket **«Dona Elvira»** opp i det internasjonale nyhetsbildet etter at skipet lastet med 300 flyktninger fikk tekniske problemer 40 kilometer utenfor Elfenbenskysten. Skipet drev 210 kilometer ut i Atlanterhavet før det ble slept til havn i Abidjan, Elfenbenskysten av det franske militærfartøyet Le Henaff. Skipets videre skjebne er ukjent.

## Teknisk informasjon
* Byggeår: 1963
* Kallesignal: LACI
* IMO-nummer: 8330798
* Bygget av: Brødrene Lothe A/S Flytedokken, Haugesund (# 20)
* Brutto RT: 343
* Netto RT: 129
* Dødvekttonn: N/A
* Lengde: N/A meter
* Fart: N/A knop
* Personbilkapasitet: 27
* Passasjerkapasitet: N/A
* Motor: 2x 3cyl. 2T EV DM  (Wichmann Motorfabrikk, Rubbestadneset), 750 brutto HK

## Historie
* 1963: Mai: Levert som **«Kinsarvik»** for HSD, Bergen
* 1988: April: Solgt til Simon Møkster, Stavanger. Omdøpt **«Vikingfjord»**
* 1988: November: Solgt til Smeaton International Corp. (garmicargo Iberica, Madrid), Panama. Omdøpt **«[[MF Dona Elvira (1988)|Dona Elvira]]**»
* 2004: Observert utenfor Elfenbenskysten med flyktninger fra Ghana og Nigeria. Slept inn til Abidjan, Elfensbenkysten. Videre skjebne ukjent

## Referanser


## Kilder
* www.skipet.no / Per Alsaker
* www.hsd.no
* www.fjordfaehren.de (tysk/norsk)

; Kilder til flyktningehendelsen
* BBC News
* Irin rapport
* Redningsskipet Le Henaff

## Eksterne lenker
* 
*
MF «Huglo»

**MF «Huglo»**, nå **MF «Isla»**, er en bilferge som ble bygdt ved Stord Verft i 1962 og overlevert Hardanger Sunnhordlandske Dampskipsselskap i juni samme år.

Ferga ble satt inn i de to sambandene mellom Gjermundshavn og Løfallstrand på Kvinnheradsfjorden samt mellom Tysnesøya, Stord og Huglo og senere mellom Jondal og Tørvikbygd. I 1980 overtok Simon Møkster ferga. Senere samme år ble den omdøpt til «Ulla-Førre». Den ble brukt i den store kraftutbyggingen Ulla-Førre, for å transportere folk og utstyr mellom Vadla og det veiløse stedet Førresbotn innerst i Jøsenfjorden.

Siden 1989 har «Huglo» trafikkert forskjellige samband i Finland. I juli 2011 ble ferga erstattet og lagt i opplag. Den 13. januar 2012 fikk hun sitt nåværende navn, «Isla», og er nå tilhørende transportselskapet Kuljetus Savolainen Oy i Etseri.

Fra 2014 går ferja Rymättylän-ruten for Haapala i skjergården utenfor Åbo i Bottenvika. Kontraktsperioden går fra 2014 til 2023.

## Historie
* Juni 1962-juni 1980: Hardanger Sunnhordlandske Dampskipsselskap i Bergen som «Huglo»
* Juni 1980: Simon Møkster i Stavanger
* Juni 1980-mai 1987: Hans Norland i Jørpeland/Stavanger. «Ulla-Førre»
* Mai 1987-juni 1989: Landsnes Fisk & Transport A/S i Helgøysund/Stavanger. «Bjørneland»
* Juni 1989-august 1996: J. Valto Oy-Ab i Sysmä (Finland). «Björneland»/«Linta» (fra august 1989)
* 1996-februar 2002: Oy Päi-Ke Matkailu i Kuhmois (Finland)
* Februar 2002–2005: JS Ferryway Ltd. Oy i Åbo (Finland)
* 2005- ? : Archipelago Lines Oy
* ? - > : Kuljetus Savolainen Oy i Etseri (Finland). «Isla»

## Se også
* Søsterskipet MF «Osafjord»

## Kilder
* 
* 
* 
* 
* 
* 
* 

## Eksterne lenker
* 
* 
* Hjemmesiden til Hardanger Sunnhordlandske Dampskipsselskap 
* Hjemmesiden til Archipelago Lines (svensk)
* Hjemmesiden til Kuljetus Savolainen Oy (finsk)
* Videoklipp med blant annet MF «Huglo».
Øyvind Johan Mustaparta

**Øyvind Johan Mustaparta** (født  i Bærum), også kjent under artistnavnet «**Mustis**» er en norsk musiker.

Mustis var medlem av det symfoniske black/ekstrem metal-bandet Dimmu Borgir, hvor han var keyboardist. Han hadde ikke tidligere spilt i noen band, men var en bekjent av Shagrath fra før av. Mustis har bidratt med mye av den symfoniske utviklingen til bandet, og har blant annet komponert sangen «Progenies of the Great Apocalypse». Etter å ha sluttet i Dimmu Borgir gikk han tilbake til Susperia som han tidligere hadde vært innom.

## Diskografi
### Med Dimmu Borgir

## Eksterne lenker
* 
* 
*
Bent Ånund Ramsfjell

**Bent Ånund Ramsfjell** (født 1967) spilte på det norske curlinglandslaget sammen med Pål Trulsen, Lars Vågberg, Flemming Davanger og Niels Siggaard Andersen. Han var med på å ta OL-gull i 2002, sølv i VM 2002 og bronse i VM 2003. Han var med på å ta en fjerdeplass i 2004 og fikk samme plassering i 2005.

Bent Ånund Ramsfjell er bror av Eigil Ramsfjell, far til Bendik Ramsfjell og onkel til Magnus Ramsfjell, alle curlingspillere.

## Referanser


## Eksterne lenker
* 
*
Oval Lingotto

**Torino Oval Lingotto** er en idrettshall i Torino i Italia. Den ble bygd til skøyteløpene under OL 2006. Publikumskapasiteten er 8 000 tilskuere.

Skøytehallen var arena for verdenscupen på skøyter 3.-4. februar 2007.

Etter OL vil bygningen i tillegg til skøyteløp bli brukt til messer og utstillinger, i tilknytning til utstillingssenteret Lingotto Fiere. 6. – 8. mars 2009 ble hallen brukt til innendørs-EM i friidrett.

## Se også

* Liste over verdens raskeste skøytebaner

## Eksterne lenker
* Bilder av Oval Lingotto
* Side hos Deutsche Eisschnellauf Gemeinschaft
* Om Oval Lingotto på SkateResults.com
Zuid-Hollands flagg

**[[Zuid-Holland]]s [[flagg]]** er et banner med hovedmotivet fra provinsens våpen. Mellom 22. juni 1948 og 31. desember 1985 hadde provinsen et flagg med tre baner i fargene rødt – gull – rødt. Forholdene var 2:3, og fargene var tatt fra provinsens våpen.

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 1. januar 1986: Rektangulært, forholdene er 2:3. Flagget består av en stående, rød løve på gyllen bunn. Løven er ikke sentralt plassert, men nærmere flaggstangen.

Med dette ble flagget til grevene av Holland igjen tatt i bruk, ifølge overleveringer skal dette stamme fra korsfarertiden. Løven skal ha forestilt den «alltid seirende løven av Juda».

## Se også
*Liste over nederlandske provinsflagg
Richard Welch

**Richard Skeffington Welch** (født 14. desember 1929, død 23. desember 1975) var CIAs stasjonsjef i Athen og ble drept av den gresk-marxistiske terrororganisasjonen 17. november. Han hadde bare vært stasjonert i den greske hovedstaden i noen få måneder da han ble drept utenfor sitt hjem. Drapet førte til at det ble vedtatt en lov i USA som gjorde det straffbart å røpe identiteten til amerikanske etterretningsoffiserer.

I 2003 ble 15 personer dømt for drapet på Welch.

Etter president Gerald Fords ordre ble Welch gravlagt på æresgravlunden i Arlington.

## Referanser


## Eksterne lenker
* arlingtoncemetery.net  Arlington nasjonale gravsted
Apache Derby

**Apache Derby** et Apache DB underprosjekt fra Apache Software Foundation, er en relasjonsdatabase implementert i Java.

Noen viktige egenskaper:
* Derby er liten. Databasemotoren og integrert JDBC-driver er på tilsammen ca. 2 megabyte.
* Derby er bygd på Java-, JDBC- og SQL-standardene.
* Derby tilbyr en integrert («embedded») JDBC-driver som lar deg integrere Derby i en hvilken som helst Java-applikasjon.
* Derby tibyr også tradisjonell klient/tjener løsning med *Derby Network Client JDBC driver* og *Derby Network Server*.
* Derby er lett å installere, starte og bruke.

Derby blir også distribuert som **Java DB** fra Sun Microsystems og som **Cloudscape** fra IBM.

## Referanser


## Eksterne lenker
*
Bjølsen skoles musikkorps

**Bjølsen skoles musikkorps** er et skolekorps ved Bjølsen skole på Sagene i Oslo. Det ble stiftet i 1909 som et rent *guttekorps* og er et av landets eldste korps. En gang på 1960-tallet ble det åpnet også for jenter.

De siste 15 årene har Bjølsen samarbeidet med Sagene og Lilleborg skoles musikkorps, et samarbeid som har fått navnet *BjølSaLi*. Dirigent for korpset er Kari Rolland som har vært dirigent fra 2000.

Korpset har hatt kjente medlemmer som Finn Eriksen og Jørgen Foss.

## Referanser


## Eksterne lenker
* Ungdomsavisa
* Bjolsali.no
* Bjølsen skoles musikkorps nettkatalogen
Bjølsen skole

**Bjølsen skole** er en 1–7-skole (barneskole) beliggende på Bjølsen i bydel Sagene i Oslo, med front mot Advokat Dehlis plass. Bak skolen ligger Bjølsenparken. Skolen ble innviet 12. oktober 1886.

Bjølsen skole har lagt arbeid i opparbeidelse av bibliotek, kultur og musikk, samt prosjekter som elevkantine for ungdomstrinnet. Skolen er en Connectskole i arbeidet mot mobbing, vold og rasisme.

Skolen gikk gjennom en fullstendig utvendig oppgradering av hele skoleanlegget i perioden 2008 til 2010.

## Historie

Bjølsen skole har eksistert siden 1872. Først hadde den lokaler i Kongsberggata 2,
deretter i Maridalsveien 234 frem til den flyttet inn i ny skolebygning i 1886. Skolen selv regner seg som grunnlagt i 1886.

### Skolebygningene
Dagens anlegg består av fire bygninger: to skolebygninger, gymsal og tidligere bolig for ansatte. Tre av bygningene er kulturminner; de to skolebygningene og boligen. Skolebygningen med fasade mot 
Advokat Dehlis plass er fra 1885–1887 og er tegnet av Ove Ekman. Boligen er fra samme tid, også den ved Ove Ekman. Den andre skolebygningen, som ligger nærmest Bjølsenparken er i jugendstil fra 1910–1916, og er tegnet av Bredo Berntsen.

Fra 2008 til 2010 ble det gjennomført en fullstendig utvendig oppgradering av hele skoleanlegget. I 2015 ble det iverksatt total oppgradering innvendig, inkludert ventilasjonssystemet. Elevene på 4.-7. trinn hadde under denne renoveringen midlertidige lokaler på Engebråten skole. Trinnene flyttet tilbake høsten 2017.

## Bjølsen skoles musikkorps
:*Utdypende artikkel [[Bjølsen skoles musikkorps]]*

Bjølsen skoles musikkorps er et av landets eldste musikkorps. Det ble stiftet i 1909 som et rent guttekorps, men på 1960-tallet ble det åpnet også for jenter.

## Kjente ansatte
* Sigurd Berge, komponist, musikkpedagog og lærer.
* Grete Waitz, gymnastikklærer på 70-tallet.

## Kjente elever
* David Toska 
* Jørgen Foss
* Maria Viktoria Mena

## Rektorer
* Thomas Wollan, 2021-
* Arild Lillehagen, 2010-2021

## Referanser




## Eksterne lenker
* 
*
Short Sandringham

**Short Sandringham** var et 4-motors passasjerfly utviklet fra det militære sjøflyet Short Sunderland. Flyet ble produsert etter andre verdenskrig av flyprodusenten Short Brothers.

## Bakgrunn
Sunderland-prototypen fløy 16. oktober 1937 og de første Sunderland ble levert til RAF i 1938. Det ble utviklet 4 forskjellige varianter Mark I – Mark V, og flyet ble bygget i 749 eksemplarer. Mange av disse gikk tapt under krigen, en del gjenværende Sunderland (ca. 40) ble i etterkrigstiden bygget om til sivile passasjerfly og fikk navnet Sandringham Mark I og II. Forskjellen på disse var at Mark I-versjonen var utstyrt med Bristol Pegasus motorer, mens Mark II var utstyrt med Pratt & Whitney R-1830-9OB *Twin Wasp* motorer.

Flyene ble levert til sivile selskaper som BOAC i Storbritannia. ALFA i Argentina, Ansett, TEAL og QANTAS i Australia, CAUSA i Uraguay og Det Norske Luftfartsselskap (DNL) i Norge.

## Sandringham i norsk tjeneste
I Det Norske Luftfartsselskap ble flyene brukt i den flyvende hurtigrute  mellom Oslo og Tromsø i sommersesongen fra 1947 til 1951. 
Det ble anskaffet i alt 5 fly som alle ble registrert i Norges luftfartøyregister:

*LN-IAV *Kvitbjørn*, levert 24. april 1947. Forulykket 28. august 1947 i Tjeldsundet. Se Kvitbjørn-ulykken.
*LN-IAW *Bukken Bruse*, levert 25. mai 1947. Havarert under landing 2. oktober 1948 i Hommelvik. Se Bukken Bruse-ulykken.
*LN-IAU *Bamse Brakar*, levert 16. juni 1947,  sank 15. mai 1950, i Harstad havn like etter avgang. Alle ombord berget.
*LN-LAI *Jutulen*, Levert 4. mai 1948. I trafikk frem til oktober 1951. Utleid ut til et fransk selskap i Bangul i Nigeria. Flyet sank ved fortøyningsbøyen 16. november 1952,
*LN-LMK *Polarbjørn*, levert 11. juni 1949. Solgt 25. mai 1955 til Argentina (Ny reg.: LV-PAE, senere LV-AHM). Hugget opp i 1967 i Buenos Aires.

## Spesifikasjoner  (Short Sandringham Mk II)
### Generell karakteristikk
* **Mannskap:** 5-7
* **Kapasitet:** 37-39 passasjerer (max)
* **Lengde:** 26,3 m.
* **Vingespenn:** 21,80 m.
* **Høyde:** 10,2 m.
* **Vingeflate:** 138,3 m².
* **Tomvekt:** 17&nbsp;300&nbsp;kg
* **Lastekapasitet:**   (kg)
* **Max. takeoff:** 27&nbsp;250&nbsp;kg.
* **Motorer:**  4 Pratt and Whitney R-1830-92D, 14 sylindret stjernemotor 1&nbsp;200 Hk hver

### Ytelse
* **Toppfart:** 350&nbsp;km/t.
***Marsjfart:** 228&nbsp;km/t.
* **Rekkevidde:** 3&nbsp;600&nbsp;km.
* **Max. høyde:** 5&nbsp;600 m,
* **Stigningsrate:** 2,6 m/sek.

## Referanser


## Eksterne lenker
* LN-IAU Bamse Brakar ved Bergen Sjøflyhavn
* Short Sandringham mark 6 i DNL og SAS farger
Viking metal

**Viking metal** er en undersjanger av heavy metal som oppsto på slutten av 1980-tallet. Viking metal er en slags «rolig versjon av black metal» som ofte preges av en til dels lystig og til dels tung rytmisk folkloristisk norrøn stil, og bruk av nasjonale/lokale instrumenter som del av lydbildet (i tillegg til det typiske metal-lydbildet). Viking metal-band skriver ofte episke tekster om fortiden, kriger og viking-temaer, guder og norrøn mytologi eller paganisme.

## Norske viking metal-band
*Arvinger
*Ásmegin
*Einherjer
*Enslaved
*Glittertind
*Helheim
*Myrkgrav
*Vanaheim
*Windir

## Andre viking metal-band
*Bathory (pionerer av sjangeren)
*Falkenbach
*Graveland
*Hordak
*Equilibrium
*Moonsorrow
*Runic
*Thyrfing
*Týr
*Ensiferum
*Turisas

## Se også
*Liste over viking metal-band på Wikipedia
Francis Pratt

**Francis Ashbury Pratt** (1827–1902) var en amerikansk ingeniør og oppfinner fra Connecticut.

Pratt er kjent for å ha designet og utviklet en fresemaskin for selskapet George S. Lincoln i Hartford i Connecticut, som senere ble til Lincoln Miller. Fresemaskinen ble et av de viktigste amerikanske verktøymaskinene på slutten av 1800-tallet med 150,000 solgte utgaver.

Sammen med Amos Whitney grunnla han motor og industriverktøyprodusenten Pratt & Whitney i 1860 for å produsere verktøymaskiner for konstruksjon av symaskiner og våpen samt våpenproduksjonsutstyr til bruk av Unionshæren under den amerikanske borgerkrigen. Pratt innførte også utskiftbare deler og et felles standardsystem for trykkmålere i USA og Europa. 

Francis Pratt døde i 1902 i Hartford i Connecticut.

## Referanser


## Eksterne lenker
* Bilde av Francis Pratt
MF «Samband»

**MF «Samband»**, nå **MF «Samba»**, er et bilferge bygget i 1967. Fergen gikk i rutefart for Hardanger Sunnhordlandske Dampskipsselskap (HSD).

Fra 1967 til 1997 gikk M/F «Samband» på strekningen Langevåg-Buavåg-Mosterhamn-Valevåg.

## Teknisk informasjon
* Byggeår: 1967
* Kallesignal: LMAN
* Bygget av: A/S Haugesunds Slip, Haugesund (# 9)
* Brutto RT: 192
* Netto RT: 72
* Dødvekttonn: N/A
* Lengde: 31,10 meter
* Fart: 10 knop
* Personbilkapasitet: 20
* Passasjerkapasitet: 196
* Motor: 4cyl. 2T EV DM  (Wichmann Motorfabrikk, Rubbestadneset), 400 brutto HK

## Historie
* 1967:   12.07.: Levert som «Samband» for Skips-A/S Samband, Haugesund
* 1968: Juni: Overtatt av HSD, Bergen
* 1994: Juli: Ommålt: 285 BT, 92 NT
* 1997: November: Solgt til Samba AS, Lepsøy/Bergen
* 1998: Mars: Omdøpt «Samba»
* 2005: Fremdeles i fart
* 2010: Ombygd og fått nytt styrehus, ny kran og ny motor

## Kilder
* www.skipet.no / Per Alsaker
* www.fjordfaehren.de  (tysk/norsk)

## Eksterne lenker
* 
*
Hulepiggsvin

* *[[Atherurus]]*
* *[[Hystrix]]*
* *[[Trichys]]*

**Hulepiggsvin** er en familie av gnagere. De ligner til en viss grad piggsvin, som imidlertid er insektetere og ikke gnagere. Hulepiggsvin er marsvinlignende gnagere med store piggformede hår på ryggen. De spiser hovedsakelig plantekost.

## Eksterne lenker
*
MF «Odda» (1968)

**MF «Odda»**, senere **«Fjærlandsfjord»** og **«Lustrafjord»**, er en bilferge bygget i 1968. Fergen gikk i rutefart for Hardanger Sunnhordlandske Dampskipsselskap og siden 2000 for Fylkesbaatane i Sogn og Fjordane som «Fjærlandsfjord». Sommersesongen 2016 går «Lustrafjord» i turistrute mellom Gudvangen og Flåm i indre Sogn.

Like etter levering i 1968 ble fergen satt inn i sambandet mellom Haljem og Sandvikvåg. I perioden 2000 til 2014 gikk «Fjærlandsfjord» i turistfart om sommeren i indre Sogn. Det var under eie til Fylkesbaatane at fergen fikk forlenget utsiktsdekket oppe.

I 2015 ble fergen solgt til et bergensbasert selskap som vil bruke den i utleie for passasjertrafikk. Den nye eieren varslet at fergen vil bli satt i bedre stand, blant annet få ny motor. Den fikk også navnet «Lustrafjord».

«Odda» er et søsterskip til MF «Sveio» og MF «Skånevik». Men i motsetning til de to søsterfergene har «Odda» et overbygg i aluminium.

## Historie
*1968: Juni: Levert som «Odda» for Hardanger Sunnhordlandske Dampskipsselskap, Bergen
*1996: September: Ommålt: 506 BT, 201 NT
*2000: November: Solgt til Fylkesbaatane i Sogn og Fjordane AS, Florø. Bygget om og omdøpt «Fjærlandsfjord»
*2008: MF «Fjærlandsfjord» seiler turistrute mellom Flåm – Gudvangen
*2015: Solgt til M. Hjorteseth Shipping, Bergen, omdøpt til «Lustrafjord»
*2021: Omdøpt til opprinnelig navn «Odda».

## Kilder
* 
* 
* 
* 
* 
* 
* 
* 

## Eksterne lenker
* 
*
Trepiggsvin

* *[[Erethizon]]*
* *[[Coendou]]*
* *[[Sphiggurus]]*
* *[[Echinoprocta]]*
* *[[Chaetomys]]*

**Trepiggsvin** er en familie av gnagere som er hjemmehørende i Amerika. På tross av at de hører til marsvingruppen er trepigsvinene klatrende dyr. Pelsen er utstyrt med stive børsteformede eller piggformede hår, gjør at de likner på hulepiggsvin, en annen familie i marsvingruppen som finnes i Afrika og Eurasia. Ingen av disse dyrene er nære slektninger av virkelige piggsvin, som er en insekteter, ikke en gnager.

Arten børstetrepiggsvin regnes av noen til en egen familien kalt piggrotter. 

## Eksterne lenker
*
Freestyle under Vinter-OL 2006

**Freestyle under Vinter-OL 2006** ble arrangert fra 11. til 23. februar i Sauze d'Oulx. Det ble arrangert fire øvelser i fristil i Vinter-OL i Torino, kulekjøring og hopp for kvinner og menn.

## Medaljefordeling

## Medaljevinnere
;Menn

;Kvinner

## Resultater
### Kulekjøring
#### Kvinner
*11. februar

#### Menn
*15. februar

### Hopp
#### Kvinner
*22. februar

#### Menn
*23. februar

## Eksterne lenker
* 
* Turin 2006 Freestyle Skiing Results på olympics.com
* Freestyle Skiing at the 2006 Winter Olympics på olympedia.org
* Resultater  på sports-reference.com
Amos Whitney

**Amos Whitney** (1832–1920) var en amerikansk ingeniør og oppfinner.

## Biografi
Amos Whitney ble født 8. oktober 1832 i Biddeford i Maine, og døde 5. august 1920 i Portland i samme amerikanske delstat. Han var sønn av Aaron og Rebecca (*neé* Perkins) Whitney  og fikk sin utdannelse ved vanlige skoler i Saccarappa i Maine og Exeter i New Hampshire.  Han flyttet i en alder av 14 år med foreldrene sine til Lawrence i Massachusetts, og gikk i lære hos Essex Machine Company. I 1852 flyttet han til Hartford i  Connecticut og jobbet ved Colt Armory.

Sammen med Francis Pratt grunnla han motor- og industriverktøyprodusenten Pratt & Whitney i 1860 for å produsere verktøymaskiner for konstruksjon av symaskiner og våpen samt våpenproduksjonsutstyr til bruk av Unionshæren under den amerikanske borgerkrigen. 

Han etablerte framgangsmåter som førte til en vellykket opptrening av lærlinger i selskapet og ble administrerende direktør før han tilslutt gikk av med pensjon i en alder av 69 år i 1901, da Pratt & Whitney ble tatt over av Niles-Bement-Pond Company.

Amos Whitney døde i Portland i Maine i 1920.

## Referanser


## Eksterne lenker
* Bilde av Amos Whitney
Springspissmus

* *[[Macroscelides]]*
* *[[Elephantulus]]*
* *[[Rhynchocyon]]*
* *[[Petrodromus]]*

**Springspissmus** er en gruppe av små pattedyr med en lang, tynn snute. Noen av artene er kjent som *elefantspissmus* og *snabelhunder*. Skjønt de ligner insektetere, vet man i dag at de er nærmere beslektet med bl.a. gullmoldvarper og elefanter enn insektetere. De anses enten som en egen orden eller som en familie under ordenen afrikanske insektetere Afrosoricida, men denne gruppen er sannsynligvis parafyletisk.

De er små dyr med en rottelignende kropp. De har store øyne og en lang tynn snute. Den lange bevegelige snuten kan nærmest minne om en slags snabel og er bakgrunnen for navnet «elefantspissmus». Bena har på den annen side visse likhetstrekk med hovdyrs ben. Dyrene holder til hovedsakelig i det sydlige Afrika. De oppholder seg både i ørkenområder og områder som har vegetasjon. 

Hos flere av artene er det vanlig at individer forsvarer et eget territorium.

De føder en eller to unger som ser ganske voksne ut ved fødselen; de er både store og behårede og har åpne øyne. De blir kjønnsmodne etter noen uker. Enkelte utdødde arter synes å ha beveget seg primært på bakbena.

## Referanser




## Eksterne lenker
*
MF «Herlaug»

:*«Ulvik» er brukt som skipsnavn på [[Ulvik (skip)|flere skip]] i HSD.*

**MF «Ulvik»**, senere **MF «Herlaug»**, var en bilferge bygget i 1973. Fergen gikk i rutefart for Hardanger Sunnhordlandske Dampskipsselskap (HSD). Skipet ble hugget opp i 2022.

## Teknisk informasjon
* Byggeår: 1973
* Kallesignal: LKRE
* Bygget av: A/S Mjellem & Karlsen Verft, Bergen (# 114). Skrog fra Langesunds Industri A/S, Langesund
* Brutto RT: 488
* Netto RT: 266
* Personbilkapasitet: 50
* Motor: 5 sylinder 2T EV DM (Wichmann Motorfabrikk, Rubbestadneset), 1250 brutto HK

## Historie
* 1973, mars: Levert som «Ulvik» for HSD, Bergen
* 1996, august: Ommålt: 737 BT, 248 NT
* 2001, juni: Rederiet omdøpt til HSD Sjø AS, Bergen
* 2003, oktober: Solgt til Namsos Trafikkselskap ASA, Namsos
* 2003, november: Omdøpt til «Herlaug»
* 2004: fremdeles i fart
* 2021: lå til kai i Stokksund i påvente av å bli hugget.
* 2022: hugget opp til spiker

## Referanser


## Kilder
* 
* 

## Eksterne lenker
* 
*
Umar ibn al-Khattab

**`Umar ibn al-Khattāb** (arabisk, عمر بن الخطاب) (født  ca 586, død 3. november 644), var en følgesvenn av islams grunnlegger Muhammed,  og han ble den andre statssjefen i Rashidun-kalifatet (den første muslimske stat).

Han regjerte med tittelen «lederen av de troende» (*Amir al Muminin*), som kalif i perioden (634 – 644). Han omtales av sunnimuslimmer som **`Umar al-Farūq** (Umar *Den som skiller mellom sannhet og falskhet*), og er også kjent som **Omar den store**. 

## Biografi
`Umar ble født i Mekka, og tilhørte Banu Adiklanen av Quraishstammen.. Hans far var Khattab ibn Nufayl, og familien tilhørte trolig middelklassen. Umar kunne lese og skrive, noe som var uvanlig på denne tiden.

### Omvendelse til islam
Da Muhammed sto fram med sitt budskap om islam, var Umar en av de mest markerte tilhengerne av den tradisjonelle religionen til Quraishstammen, og den fremste motstanderen av Muhammed. Umar var beryktet for forfølgelse av muslimer. Ifølge en historie i Ibn Ishak's sirat, hadde Umar bestemt seg for myrde Muhammed. På veien møtte han en person som fikk vite om Umars hensikter. Denne personen fortalte Umar om hans søsters og svogers omvendelse til islam. Umar gikk rett hjem og fant sin egen søster resitere Koranen. I sinne slo han ned sin søster. Etterpå angret Umar sine handlinger, og for å trøste henne ba han henne om å resitere videre. Under resitasjonen ble Umar overveldet av følelser. Denne hendelsen er kjent som dagen Umar konverterte over til islam, og det er sagt at suraen Umar hørte på var Sura Ta-Ha, den 20. sura.

### Livet i Medina
`Umar var en del av utvandringen fra Mekka til Medina i 622. Han deltok i slaget ved Badr, slaget ved Uhud, og slaget ved Khaybar, så vel som mange andre slag. Han var en av Muhammeds nærmeste følgesvenner, og `Umars datter Bibi Hafsa giftet seg med Muhammed i 625. 
## Referanser
Slaget ved Ticinus

**Slaget ved Ticinus** var et slag i den andre punerkrigen utkjempet mellom de karthagenske styrkene til Hannibal og romerne under Publius Cornelius Scipio i november 218 f.Kr. Det var det første slaget mellom kombattantene på italiensk jord.

## Slaget
Etter at Hannibal forlot Spania, ble en armé under Scipio sendt til Massilia (dagens Marseille) for å stoppe fremrykningen hans. De to styrkene krysset hverandre nær Rhône, men da de var flere dagers marsj fra hverandre, var der ingen kontakt. Scipio lot arméen fortsette sin ferd til Spania og møte de resterende karthagenske styrkene der, mens han returnerte til Italia for å møte Hannibal i Gallia Cisalpina. I tiden etter at Hannibal ankom Italia, var han opptatt med å rekruttere soldater blant de lokale galliske stammene. Han hørte da at Scipio hadde vendt tilbake og bestemte seg for å møte ham for å markere styrke i håp om at dette ville forbedre hans stilling blant de lokale stammene. Han satte umiddelbart ut mot Po-elven. Scipio var like ivrig og marsjerte nordover langs Po for å møte ham. De to styrkene møttes nær elven Ticino, der begge hærene slo leir. 

Dagen etter sendte begge styrkene ut rekognoseringstropper. Hannibal tok antagelig med seg mesteparten av de 6&nbsp;000 kavalerister han hadde igjen etter kryssingen av Alpene, mens Scipio tok hele sitt kavaleri og et mindre antall velites (lett infanteri utstyrt med kastespyd). De to styrkene møttes og snart var det tunge kavaleriet på begge sider innblandet i kamper i sentrum. Hannibal hadde plassert sitt lettere numidiske kavaleri på begge flanker, og snart beordret ham dem å angripe flankene til velites sine linjer. Linjen kollapset og romerne trakk seg ut og flyktet tilbake til leiren.

## Etterspill
Det umiddelbare resultatet av slaget var ubetydelig. Begge styrker ble bare påført mindre tap og hovedstyrken i begge arméene var intakte og kampklare. Men et resultat av romernes nederlag ved Ticinus var at gallerne ble oppmuntret til å slutte seg til den karthagenske sak. Snart var hoveddelen av det nordlige Italia uoffisielt allierte. Galliske og ligurianske tropper utfylte arméen slik at den snart var oppe i 40&nbsp;000 mann igjen. Hannibals armé var nå klar til å invadere Italia. Scipio ble skadet i slaget, trakk seg tilbake over elven Trebia med hæren sin fremdeles intakt og slo leir ved landsbyen Placentia for å vente på forsterkninger fra konsulen Titus Sempronius Longus. Resultatet ble slaget ved Trebia.

## Eksterne lenker
* Slaget ved Ticinus
MF «Fedje»

**MF «Fedje»**, er et bilferge bygget i 1970. Bygget for Bergen-Nordhordland Rutelag (BNR) og senere overtatt av Hardanger Sunnhordlandske Dampskipsselskap (HSD). Skipet er nå registrert på Box Marine Ltd. som **«Admiral Bay II»** i St. Vincent.

Bygget for fergeruten *Fedje–Rossnes–Hoplandsjøen* med periodevis anløp i Rongevær.  

## Teknisk informasjon
*Byggeår: 1970
*Kallesignal: LNZD
*Bygget av: A/S Eidsvik Skipsbyggeri, Uskedalen (# 26)
*Brutto RT: 182
*Netto RT: 80
*Dødvekttonn: N/A
*Lengde: N/A meter
*Fart: N/A knop
*Personbilkapasitet: 22
*Passasjerkapasitet: N/A
*Motor: 4cyl. 2T DM  (Wichmann Motorfabrikk, Rubbestadneset), 600 brutto HK

## Historie
*1970: September: Levert som «Fedje» for Bergen-Nordhordland Rutelag (BNR), Bergen
*1983: November: Ombygd: 228 brt, 129 nrt
*1985: Juli: Ommålt: 365 BT, 129 NT
*2002: Januar: Overtatt av HSD Sjø AS, Bergen
*2003: Februar: Solgt til Eco Travel & cargo Co. (Ecolines), Belize. Omdøpt «Elisabeth H»
*2004:   19. januar: Solgt til Box Marine Ltd., Kingstown, St. Vincent. Omdøpt «Admiral Bay II»
*2005: Fremdeles i fart

## Kilder
*www.skipet.no / Per Alsaker
*www.fjordfaehren.de (tysk/norsk)

## Eksterne lenker
* 
*
Bochum

**Bochum** er en by i Nordrhein-Westfalen i Tyskland. Den ligger i Ruhr-området mellom de større byene Essen og Dortmund, og har 386&nbsp;499 innbyggere (2005). I Bochum ligger to av Opel sine fabrikker.

## Historie

Stedet fikk bystatus 1321, men er nevnt i historiske kilder allerede i det 10. århundre. Likevel ble det ingen betydningsfull by og hadde rundt 1800 færre enn 2000 innbyggere. Industrialiseringen gjennom 1800-tallet ble drevet av de store stenkullforekomstene i området, den tiltrakk seg den energikrevende stålindustrien. Dette medførte en stor befolkningsvekst i hele området, og bare i Bochum tidoblet innbyggertallet seg fra 1850 til 1890. Bochum passerte 100.000 innbyggere i 1904 og hadde sin høyeste befolkningstall i 1975 med 415.000 (etter sammenslåingen med Wattenscheid). Deretter har innbyggertallet falt gradvis (381.000 i 2007).

All gruvedriften i byen opphørte mellom 1960 og 1973, også stålindustrien hadde nådd sin topp og ble sterk nedbygget selv om den stadig spiller en rolle i byens industri. At bilprodusenten Opel valgte byen som sitt andre produksjonsted i 1962 var svært viktig og bedriften er fortsatt Bochums største arbeidsgiver. I 1965 åpnet også Ruhr-Universität, det første universitetet i Ruhr-området og det første nye universitetet i Tyskland etter annen verdenskrig. I 1975 ble den tidligere selvstendige byen Wattenscheid slått sammen med Bochum på tross av en folkeavstemning der flertallet gikk mot sammenslåingen. Nedleggelse og nedbygging av hjørnesteinsindustrier har gitt hele Ruhr-området utfordringer med større arbeidsledighet og påfølgende sosiale problemer enn resten av Vest-Tyskland. Fraflyttingen fra området er et uttrykk for det. 

Fotballaget VfL Bochum hører hjemme i byen. Det rykket for første gang opp til Bundesliga i 1971 og holdt seg der til begynnelsen av 90-tallet. Siden det har den flere ganger rykket opp og ned mellom 1. og 2. Bundesliga. Beste plassering var i sesong 2003/04 der en 5.-plass ga en kvalifikasjon til UEFA-cup. Klubbens erkerivaler er Borussia Dortmund og FC Schalke 04, som begge holder til i nabobyene.

Bochum har siden 1920-tallet opparbeidet seg et rykte som en av Tysklands viktige teaterbyer. Byteatret *Schauspielhaus Bochum* har regelmessig gitt unge lovende regissører sine første stillinger som teaterdirektører og vært gjentatte ganger nevnt som Tysklands viktigste byteater (dvs. ikke statlig/delstatlig). Stjernestatus fikk Claus Peymann på 80-tallet med sin *Bochumer Ensemble* som grunnla hans påfølgende karriere ved Burgteater i Wien og Berliner Ensemble. 

I Bochum har man også to middelalderslott som ligger på nordbredden av elven Ruhr. Andre severdigheter er det tyske bergverksmuseet og jernbanemuseet i Dahlhausen.

## Vennskapsbyer

Bochum har følgende vennskapsbyer:

*  Sheffield i England, siden 1950
*  Oviedo i Spania, siden 1980
*  Donetsk i Ukraina, siden 1987
*  Nordhausen i Thüringen, siden 1990
*  Xuzhou i Kina, siden 1994

## Kjente personer fra Bochum

* Herbert Grönemeyer: musiker, skrev en populær sang om Bochum i 1984.

## Referanser


## Eksterne lenker

* 
* Deutsches Bergbaumuseum
* Schauspielhaus Bochum
MF «Oster»

**MF «Oster»** er en bilferge bygget i 1971 for Indre Nordhordlands Dampbaatlag LL. Den ble overtatt av AS Bergen Nordhordland Rutelag (BNR) i 1974. Den ble omdøpt til **«Haus»** i 2000. Den ble overtatt av HSD Sjø i 2002 og senere solgt til Estland og omdøpt til **«Reet»**.

## Teknisk informasjon
*Byggeår: 1971
*Kallesignal: LCMX
*Bygget av: Vågland Båtbyggeri A/S, Vågland (# 82)
*Brutto RT: 317
*Netto RT: 156
*Dødvekttonn: N/A
*Lengde: N/A meter
*Fart: N/A knop
*Personbilkapasitet: 25
*Passasjerkapasitet: N/A
*Motor: 6cyl. 4T DM (Normo, Bergen), 840  brutto HK

## Historie
*1971: Desember: Levert som **«Oster»** for Indre Nordhordlands Dampbaatlag LL, Bergen
*1974:   1. januar: Overtatt av AS Bergen Nordhordland Rutelag, Bergen
*1996: Desember: Ommålt: 450 BT, 147 NT
*2000: Juli: Omdøpt '''«Haus»'''
*2002: Januar: Overtatt av HSD Sjø AS, Bergen
*2003:   19.05.: Solgt til Kinhu Veeteed OU, Kinhu, Est. Omdøpt **«Reet»**
*2005: Fremdeles i fart

## Kilder
*www.skipet.no / Per Alsaker
*www.fjordfaehren.de (tysk/norsk)
*Kihnu Veeteed

## Eksterne lenker
* 
*
The Constant Gardener

***The Constant Gardener*** er en film fra 2005 basert på John le Carrés roman *[[Den evige gartner]]*. Filmen er regissert av brasilianske Fernando Meirelles, og har Ralph Fiennes og Rachel Weisz i hovedrollene. Filmen handler om diplomaten Justin Quayle som finner sin kone myrdet, og som prøver å nøste opp grunnen til at dette skjedde. Under sin søken finner han et internasjonal konspirasjon som involverer korrupt byråkrati og forskjellige legemiddelfirma som arbeider i Afrika.

## Handling
Justin Quayle, en britisk diplomat utstasjonert i Kenya, får vite at hans kone Tessa ble funnet død i et veld. Tessa ble myrdet i et veikryss sammen med sin kenyanske sjåfør. Hennes kollega, Dr. Arnold Bluhm, som opprinnelig mistenkes for å ha myrdet henne, blir også funnet drept samme dag som Tessa. Sladder florerer om at de hadde en affære. Men det avsløres senere at Bluhm var homofil. I tilbakeblikk vises Justin i London og møtte sin fremtidige kone Tessa, en frittalende humanitær og aktivist for Amnesty International. Til tross for deres kjærlige ekteskap, holder Tessa hemmelig for Justin den egentlige grunnen til at hun henvendte seg til ham i utgangspunktet. Når Tessa begynner å komme for nært å avdekke feilgrep fra et innflytelsesrikt og mektig farmasøytisk bedrift, blir hun og hennes kollega myrdet.

Når mysteriet rundt konas død utspiller seg, er Justin fast bestemt på å finne ut av mordet. Han oppdager snart en bedrift som bruker folket i Kenya for å teste en ny tuberkulose-medisin. Legemidlet har flere skadelige bivirkninger, men bedriften bryr seg ikke om hvordan det går med test-personene deres. Sir Bernard Pellegrin leder Afrika-kontoret ved Foreign, Commonwealth and Development Office. I etterforskningen oppdager Justin at Tessa skjulte for ham en rapport om dødsfallene forårsaket av Dypraxa, og han får et inkriminerende brev som Tessa tok fra Sandy. Justin konfronterer Sandy, som forteller at det Tessa ønsket å forhindre Dypraxa-testene. Dette vil imidlertid koste millioner av dollar, og forsinket arbeidet deres. Pellegrin anså Tessas rapport som skadelig og erklærte at hun måtte stoppes. Bedriften truer Justin også: Han får beskjed om å stoppe etterforskningen sin, eller risikere å møte samme skjebne som hans kone.

## Innspilling
Filmen ble delvis spilt inn i Kenya (der handlingen finner sted) og Sudan. Filmcrewet levde tett opp i fattigdommen og sulten som rådet der, og etter filmingen opprettet de involverte en egen organisasjon, Constant Gardener Trust, som har samlet inn penger og hjulpet befolkningen i områder som Kibera og Loiyangalani i Kenya.

## Mottakelse
Filmen ble godt mottatt blant kritiker og publikum når den kom, og filmens tittel har gått igjen i lister over prisnominerte filmer fra 2005. Særlig Rachel Weisz har fått skryt for sin rolle som Tessa Quayle.

## Roller
*Ralph Fiennes – Justin Quayle
*Rachel Weisz – Tessa Quayle
*Hubert Koundé – Arnold Bluhm
*Bill Nighy – Sir Bernard Pellegrin
*Keith Pearson – Porter Coleridge

## Priser og nominasjoner

## Eksterne lenker
* 
*
MF «Utstein»

**MF «Meløytind»**, tidligere **MF «Trollheim»**, tidligere **MF «Utstein»**, tideligere **MF** «**Eidfjord**», er en bilferge bygget i 1975. Ferga har tidligere gått i rute for Norled på fergesambandet Langevåg–Buavåg. Ferga var fra høsten 2020 reserveferje i Troms. Senere har hun ligget i opplag, først i Harstad, deretter i Stavanger. Ferga eies nå av Sjøtind AS, og traffikerer, Sund-Horsdal-Sorarn.

## Historie
* 1975: Juni: Levert som «Eidfjord» for Hardanger Sunnhordlandske Dampskipsselskap, Bergen
* 1987: Mars: Solgt til Det Stavangerske Dampskibsselskab, Stavanger. Omdøpt «Utstein».
* 1991: November: Overført til Rogaland Trafikkselskap A/S, Stavanger
* 1994: September: Ommålt: 821 BT, 260 NT
* 2003: Januar: Overført til Stavangerske AS, Stavanger
* 2006: Overført til Tide Sjø.
* 2008: Januar: Satt inn i ny rute mellom Jektevik–Nordhuglo–Hodnanes
* 2011: Ombygd til farvann 3, fjerning av hengedekk mm. Satt inn på fergesambandet Langevåg–Buavåg
* 2012: Januar: Rederiet omdøpt til Norled
* 2020: September: Reserveferje Troms
* 2022: Februar: Opplag Harstad
* 2023: Februar: Opplag Stavanger.
* 2024: September: Opplag Kristiansund
* 2025: Overført til Rederiet Sjøtind, omdøpt Meløytind
* 2025: Satt i drift i sambandet Ørnes- Meløysund- Vassdalsvik- Bolga

## Kilder
* 
* 

* 
* www.norled.no
* Nøkkelopplysninger om Tide sine ferjer tide.no
* Skipsregistrene  www.nis-nor.no

## Eksterne lenker
* 
*
Essen

**Essen**  er en by i Nordrhein-Westfalen i Tyskland. Den ligger ved bredden av Ruhr-elven, og er med sine  innbyggere (30. september 2015) den fjerde største byen i Nordrhein-Westfalen og den niende største i Tyskland.

Byen ble grunnlagt allerede i 845, men ble ingen betydningsfull by før på 1800-tallet da kull- og stålindustrien vokste fram i området. Det første stålverket i byen ble etablert i 1811, samme år som Anton Carl Ludwig von Tabouillot ble valgt til borgermester i byen.

Etter andre verdenskrig gjennomgikk byen store økonomiske endringer og gikk fra å være en by basert på kull- og stålindustri til å huse blant annet en kunsthøyskole og et stort kunstmuseum (Folkwang-museet), samtidig som en rekke forskjellig industribedrifter etablerte seg i byen.

I 2005 ble Essen, på vegne av hele *[[Ruhrgebiet]]*, fremmet som kandidat til å bli europeisk kulturhovedstad i 2010. I Essen finnes hovedkvarteret for Tysklands største regionavis, Westdeutsche Allgemeine Zeitung.

## Vennskapsbyer

Essen har følgende vennskapsbyer:

*  Sunderland i England, siden 1949
*  Tammerfors i Finland, siden 1960
*  Grenoble i Frankrike, siden 1974
*  Nizjnij Novgorod i Russland, siden 1991
*  Tel Aviv-Jaffa i Israel, siden 1991

## Severdigheter i Essen

* Rådhuset (*Rathaus*) i Essen, som rager 120 meter over bakken, er det største i hele Tyskland.
* *[[Villa Hügel]]* ble bygget av industrimagnaten Alfred Krupp i årene 1870-1873 som et hjem for ham og familien, samt representasjonssted for Kruppkonsernet. I dag brukes det hovedsakelig til å huse kunstutstillinger og konserter.

## Referanser


## Eksterne lenker
*
MF «Nordhordland» (1965)

**MF «Nordhordland»** er et bilferge bygget i 1965. Fergen gikk i rutefart for Bergen-Nordhordland Trafikklag (BNT), fra 1976 som **MF «Meland»**. Den ble solgt til Hardanger Sunnhordlandske Dampskipsselskap (HSD) i 1995 og omdøpt til **MF «Halsnøy»**. Den ble solgt til Kroatia i 2005.

## Teknisk informasjon
* Byggeår: 1965
* Kallesignal: LFJX
* Bygget av: A/S Haugesunds Slip, Haugesund (# 6)
* Brutto RT: 320
* Netto RT: 155
* Personbilkapasitet: 40
* Motor: 4 syl. 2T DM  (Wichmann Motorfabrikk AS, Rubbestadneset), 600 bhk

## Historie
* 1965: April: Levert som «Nordhordland» for A/S Bergen-Nordhordland Trafikklag, Bergen
* 1974:   01.01.: Rederiet omdøpt til A/S Bergen-Nordhordland Rutelag, Bergen
* 1976: Omdøpt «Meland»
* 1994: Juli: Ommålt: 407 BT, 140 NT
* 1995: Januar: Innkjøpt av HSD, Bergen. Omdøpt «Halsnøy»
* 2001: Juni: Rederiet omdøpt HSD Sjø AS, Bergen
* 2005: Solgt til Kroatia

## Se også
* Andre skip med navn «Nordhordland»
* Andre skip med navn «Halsnøy»

## Kilder
* www.skipet.no / Per Alsaker
* www.hsd.no
* www.fjordfaehren.de (tysk/norsk)

## Eksterne lenker
* 
*
MF «Bruvik»

**MF «Bruvik»** er en bilferge bygget i 1980 for Bergen-Norhordaland Rutelag (BNR). Den ble omdøpt til **M/F «Manger»** i 1995 og senere overtatt av Hardanger Sunnhordlandske Dampskipsselskap (HSD). Den ble solgt til Sverige i 2005 og omdøpt til **«Ebba»**.

## Teknisk informasjon
* Byggeår: 1980
* Kallesignal: LJAA
* Bygget av: Trønderverftet A/S, Hommelvik (# 44)
* Brutto RT: 495
* Netto RT: 215
* Dødvekttonn: 782
* Lengde: 60 meter
* Personbilkapasitet: 50
* Motor: 8cyl. 4T DM (Normo, Bergen), 1300  brutto HK

## Historie
* 1980: Mars: Levert som «Bruvik» for A/S Bergen-Nordhordland Rutelag, Bergen
* 1994: September: Ommålt: 782 BT, 254 NT
* 1995: Juni: Omdøpt «Manger»
* 2002: Januar: Overtatt av HSD Sjø AS, Bergen
* 2005:   13.03.: Solgt til Örnö Sjötransport AB, Örnö. Sverige. Omdøpt «Ebba»
* 2024: Fremdeles i fart

## Kilder
* www.skipet.no / Per Alsaker
* www.hsd.no
* www.fjordfaehren.de (tysk/norsk)

## Eksterne lenker
* 
* 
*  Video av M/F «Manger» på siste fergetur Garnes-Haus
Hardangerfjord

**Hardangerfjord** har flere betydninger:

*Hardangerfjorden, en fjord i Norge
*DS «Kong Carl» (som DS «Hardangerfjord» 1913&ndash;1949)
*MF «Hardangerfjord» (som MF «Hardangerfjord» 1953&ndash;1959)
*MS «Hardangerfjord» (1959) (som MS «Hardangerfjord» 1959&ndash;1982, M/S «Hardangerfjord I» 1982&ndash;1982)
*MS «Hardangerfjord» (1982) (som MS «Hardangerfjord» 1982&ndash;1994)
*MS «Tedno» (1973) (som MS «Hardangerfjord» 1996&ndash;1999)